6 Moni dro tani mai Jerusalemi, o kemuni na luvei Penijamini,Moni uvuca na davui*+ e Tikoa,+Moni waqara na buka me ivakatakilakila e Peci-akerimi!Ni sa voleka sara na ca mai na vualiku, io na veivakarusai levu.+2 Na goneyalewa ni Saioni e vaka na yalewa matavinaka, e tabusiga.+3 Era na lako yani na ivakatawa kei na nodra qelenimanumanu.Era na birika na nodra valelaca me wavokiti koya.+Era na dui vakania na qelenisipi e lesi mera qarava.+4 “Moni vakarau* valuti koya!Moni tucake meda lai valuti koya ena sigalevu tutu!”“Eda kalouca ni sa kala na siga,Ni sa balavu na yaloyalo ni yakavi!”5 “Moni tucake, meda ravuravu ena bogiMeda vakarusa na nona valececere vakabai.”+6 Ni qo na ka e kaya o Jiova ni lewe vuqa:*“Moni taya na kau, moni vakaduria na bainivalu e Jerusalemi.+Qo na koro me totogitaki,E yaco tiko e loma na veivakasaurarataki.+7 Me vaka na batabata ni wai ena mataniwai,E vakabatabatataka vaka kina o koya na nona ivakarau ca.Na itovo voravora kei na veivakarusai e rogoci kina,+Na mate kei na rarawa e tu ga e mataqu e veisiga.8 Mo rogoca na ivakasala Jerusalemi, deu na gole tani niu vakasisilataki iko,+Au na vakalalai iko, mo vanualala.”+9 Qo na ka e kaya o Jiova ni lewe vuqa:“Era na vetia na vo ni Isireli me vaka na vuanivaini.Mo vakalesuya tale na ligamu me vakataki koya e veti vuanivaini.”10 “O cei meu vosa vua se vakasalataka?O cei ena rogoca?Raica! E tasogo* tu na daligadra mera kua ni vakatudaliga kina.+Raica! Era beca na vosa i Jiova,+Era sega ni taleitaka.11 Ia au sa sinai ena cudru i Jiova,Au sa oca na vosota.”+“Mo sova vua na gone e gaunisala,+Ina ilala cauravou era soqoni vata.Era na vesu kece, na tagane kei na watina,Na qase kei na dua e qase sara.+12 Ena soli na nodra vale vua e dua tale,Vaka kina na nodra were kei na watidra.+Niu na dodoka na ligaqu meu mokuti ira na lewenivanua,” e kaya o Jiova.13 “Nira rawaka vakailawaki na tamata wale me yacovi ira na turaga,+Me tekivu vua na parofita me yacova na bete, era dau veidabui kece.+14 Era via vakatotolotaka na mavo ni nodra mavoa* na noqu tamata, era kaya,‘Na vakacegu! Na vakacegu!’Ni sega na vakacegu.+15 Era bau maduataka na vakasevaki ni ka era cakava?Era sega sara ga ni madua!Era sega mada ga ni kila na madua!+O koya gona, era na bale vata kei ira na bale.Niu totogitaki ira era na tarabe,” e kaya o Jiova.16 Qo na ka e kaya o Jiova:“Moni duri ena basoganisala moni vakararai.Moni taroga na gaunisala makawa,Moni taroga i vei na sala vinaka, moni muria,+Moni vakacegu kina.”Ia era kaya: “Keimami na sega ni muria.”+17 “Au lesia eso na ivakatawa,+ era kaya,‘Moni vakarorogo ina domo ni davui!’”+Ia era kaya: “Keimami na sega ni vakarorogo.”+18 “O koya gona moni rogoca, na veimatanitu!Moni kila, na isoqosoqo,Na ka ena yacovi ira.19 Rogoca mada, na vuravura!Au na kauta mai na ca vei ira na tamata qo+Me isau ni ka era nakita,Nira sega ni vakatudaliga ina noqu vosaEra cata na noqu lawa.”*20 “Na cava meu kauaitaka kina na drega boivinaka oni kauta mai SipaKei na kalamo* mai na vanua yawa?Na nomuni isoro kama taucoko e sega ni vakadonui,Kei na nomuni isoro e sega ni vakamarautaki au.”+21 Ia qo na ka e kaya o Jiova:“Au na vakarautaka na ka mera tarabe kina na tamata qo,Era na tarabe kina,Na tama kei na luvedra,Na tamata kei na nona itokani,Era na mate kece.”+22 Qo na ka e kaya o Jiova:“Raica! E dua na mataqali e lako mai na vanua ena vualiku,Kei na dua na matanitu levu, ena vakayadrati mai na vanua yawa kei vuravura.+23 Era na taura na dakaititi kei na moto.*Era yaloca, era na sega ni loloma.Ena vadugu na domodra me vaka na wasawasa,Era vodo ose.+Era tuva vakaivalu me vaka na tamataivalu mera valuti iko, na goneyalewa ni Saioni.”24 Keimami rogoca na kena itukutuku.E wadamele na liga i keimami,+Keimami rarawa,Keimami yaluma* me vaka na yalewa e vakarau vakasucu.+25 Moni kua ni lako ina were,Moni kua ni lakova na gaunisala,Ni vakaiseleiwau na meca,Era rere kece na veiyasana.26 O iko na goneyalewa ni kainoqu,Mo vakaisulutaga,+ mo qiqi ena dravusa.Mo tagi me vaka e dua e qolouvaka tiko na luvena tagane duabau,+Ni na vakasauri ga na nona lakovi keda mai na dauveivakarusai.+27 “Au lesi iko* mo dau tovolea na kaukamea ena kedra maliwa na noqu tamata,Mo vaqaqara vinaka,Mo kauaitaka, mo dikeva na nodra ivalavala.28 Era tamata lomaqa kece,+Era veilakoyaki me vakataki ira na dauvakaucaca,+Era vaka na kopa kei na kaukamea,E ca kece na nodra ivalavala.29 Sa kama na irinibuka.E rawa na uma mai na nodra bukawaqa.O koya e gumatua ni vakasavasavataka tiko ga ena tawayaga,+Nira sega ni tawasei na tamata ca.+30 Era na vakatokai mera siliva sa biu,Ni biuti ira o Jiova.”+
fij_Latn